b'\n_START_ARTICLE_\nGoan\xc4\x83 dup\xc4\x83 aur\n_START_PARAGRAPH_\nGoana dup\xc4\x83 aur sau febra aurului (englez\xc4\x83: Gold Rush) a avut loc \xc3\xaen secolul al XIX-lea \xc3\xaen Australia, Brazilia, Canada, Africa de Sud \xc8\x99i Statele Unite, \xc3\xaen timp ce alte c\xc4\x83ut\xc4\x83ri mai mici dup\xc4\x83 aur au avut loc \xc3\xaen alt\xc4\x83 locuri._NEWLINE_Goana dup\xc4\x83 aur este o perioad\xc4\x83 de migra\xc8\x9bie pripit\xc4\x83 \xc8\x99i masiv\xc4\x83 de muncitori \xc3\xaen mai multe zone rustice \xc3\xaen care a existat o descoperire dramatic\xc4\x83 a unor cantit\xc4\x83\xc8\x9bi mari de aur. De obicei, se refer\xc4\x83 mai ales la Goana dup\xc4\x83 aur din California din 1849 ._NEWLINE_\xc3\x8en secolul al XIX-lea \xc8\x99i la \xc3\xaenceputul secolului al XX-lea au existat mai multe c\xc4\x83ut\xc4\x83ri de aur majore. Bog\xc4\x83\xc8\x9bia permanent\xc4\x83 care a rezultat a fost distribuit\xc4\x83 pe scara larg\xc4\x83 din cauza costurilor reduse ale migra\xc8\x9biei \xc8\x99i a u\xc8\x99urin\xc8\x9bei de intrare \xc3\xaen diferite teritorii. \xc3\x8en timp ce mineritul de aur era neprofitabil pentru majoritatea s\xc4\x83p\xc4\x83torilor \xc8\x99i a proprietarilor de mine, unii oameni au f\xc4\x83cut averi mari, la fel \xc8\x99i unii negustori \xc8\x99i transportatori au avut profituri mari. Cre\xc8\x99terea rezultat\xc4\x83 \xc3\xaen furnizarea de aur din lume a stimulat comer\xc8\x9bul mondial \xc8\x99i pe cel al investi\xc8\x9biilor. Istoricii au scris pe larg despre migra\xc8\x9bie, comer\xc8\x9b, colonizare \xc8\x99i despre istoria mediului asociat\xc4\x83 cu goana dup\xc4\x83 aur.'